《谒王夏卿同过曼卿西轩留题》
宋代·李处权

烟云坐久湿人衣，未觉城中有鼓鼙。
春到好花随意折，日长幽鸟尽情啼。
贵公行色心方壮，旷士閒居物已齐。
客子不知今夕梦，故乡何处是潜溪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。